
Cojocna 

Este unul din satele în care încă se mai păstrează porţiuni de natură de o frumuseţe uimitoare. Imediat ce 
intri în localitate, se deschide, înspre est, o panoramă impresionantă ... Podişul Transilvaniei, format din 
coline dispuse asemeni unui amfiteatru spre Carpaţii Orientali. 

Te invităm să cobori în Dealul Cojocnei. Este locul în care poţi să te opreşti o clipă, să respiri adânc şi să 
laşi timpul să curgă în ritmul naturii. În vale se întinde vatra satului, dispusă pe versanţii unor cueste 
asimetrice, împletite parcă în văi înguste. Casele amintesc prin arhitectură şi prin organizarea gospodăriilor, 
de istoria localităţii. Grădinile cu arbori bătrâni, încă existente în sat, sunt interconectate prin garduri vii, 
reprezentând vechile mejdii care delimitau odinioară proprietăţile. 


Gardurile gospodăriilor de odinioară, formate din tufărişuri, arbori bătrâni şi soiuri vechi de pomi 
fructiferi, au în ziua de azi rolul de coridoare ecologice. Tot ele conferă satului aspectul de localitate 
"prietenoasă cu natura". Şi tot ele oferă răcoare în verile toride, potolesc foamea trecătorului şi dorul de 
copilărie. În arborii îmbâtrâniţi odată cu vechile mejdii, se adună iarna ciufi de pădure, iar vara cântă mierle, 
privighetori, cinteze, zboară rădăşca greoaie şi bat darabana ciocănitori din toate neamurile. La umbra lor 
deasă, mai curge câte un pârâiaş firav, semn că dealurile Cojocnei deţin încă resursa indispensabilă vieţii... 


Cojocna, are însă şi frumuseți pe care le dezvăluie doar drumeţului care se încumetă să străbată dealurile 
cu pasul. Pajiştile stepice de pe dealurile Cojocnei sunt un adevărat paradis, motiv pentru care le-a fost 
atribuit statutul de arie protejată de interes european. Versanții cu expoziţie sudică şi sud-vestică, găzduiesc 
o biodiversitate impresionantă. Începând cu luna aprilie înfloresc în pajiştile Cojocnei, irişi de stepă şi 
migdalul pitic, după care urmează, în lunile de vară, o explozie de culoare, de forme şi miresme. Raiul 
botanic, atrage o diversitate bogată de mamifere, insecte şi păsări, de la cele mai comune până la cele mai 
mai exotice şi nebănuite specii. 

Am ales să promovăm în acest ghid, două dintre cele mai spectaculoase şi accesibile pajişti din Cojocna, 
Bojitirul şi Dealul Ocnamal (dealul de lângă sărătură). Vă invităm să le parcurgeţi la pas, în tihnă, ca să le 


descoperiţi frumuseţea... A Sa E 
Din 9 pentru oameni şi pentru natură 


turism 


european 


Cuprinde pajişti uşor accesibile din drumurile 
asfaltate (vezi harta sitului). 


Conservă pajişti valoroase din punct de 
vedere ecologic, cultural şi estetic. 


Este o arie protejată deschisă activităţilor 
prietenoase cu mediul. 


Găzduieşte numeroase specii de floră şi 
faună, spectaculoase prin colorit şi 
interesante prin rolul lor în natură. 


Cuprinde două trasee tematice, amenajate 
cu panouri informative, cu ajutorul cărora 
poţi identifica speciile de floră şi faună din 
aria protejată. 


Situl Natura 2000 


) Suatu - Cojocna - Crairât | 


arie naturală protejată de interes 


educaţie ecologică 


Valoarea conservativă a sitului Natura 2000 Suatu - Cojocna - Crairât 
o Pajiştile din Cojocna 


Pajiştile din Cojocna fac parte, în majoritatea lor, din 
categoria pajiştilor xerofile, cunoscute în literatura de 
specialitate şi sub denumirea de pajişti uscate (dry 
grasslands). Ne referim în special la pajiştile formate pe 
versanţii vestici şi sud-vestici ai dealurilor. 


Aceste pajişti se caracterizează din punct de vedere 
ecologic prin soluri argiloase, sărace în nutrienți şi un 
număr mare de specii protejate la nivel naţional şi dp ae Ă 
european. . 
i a | 77, [p> Fo) Moniculaieipah, 
Compoziţia specifică a acestor pajişti include în principal SERII SIE G 
specii cu areal de distribuţie în bioregiunile stepei şi Pajizteeratilă din Cojocna (Belania) 
silvostepei, fapt ce le conferă valoare informaţională 
deosebită din punct de vedere biogeografic. În perioada 
aprilie - iunie, înfloresc majoritatea speciilor rare [irişi 
pitici, migdal pitic, capul şarpelui, târtan etc). 


Formate pe soluri sărace, pajiştile xerofile 
sunt slab productive, motiv pentru care 
sunt folosite adesea ca păşuni. 


Principale amenintări: păşunat intensiv şi 
Situl Natura 2000 Suatu - Cojocna - Crairât, include, în incendierea vegetației; plantaţii de salcâm 
vederea protecţiei şi conservării, pajiştile cu cea mai sau alte specii lemnoase pentru 
mare valoare din punct de vedere biogeografic, stabilizarea solului. 
ecologic, cultural şi estetic. 


ROSAC238 Suatu - Cojocna - Crairât 


Aria naturală protejată ROSAC238 Suatu-Cojocna-Crairât, 
a fost declarată sit de importanţă comunitară în baza 
Ordinului ministrului mediului şi pădurilor nr. 2387/2011, 
pentru modificarea Ordinului ministrului mediului şi 
dezvoltării durabile nr. 1964/2007 privind instituirea 
regimului de arie naturală protejată a siturilor de 
importanţă comunitară, ca parte integrantă a reţelei 
ecologice europene Natura 2000 în România. 


Situl Natura 2000 ROSAC238 Suatu-Cojocna-Crairât 
include 18 poligoane de pajişti cu o suprafaţă totală de 
4.146,213 ha. Se suprapune parţial peste ROSPAO113 
Cânepiști și rezervaţiile naturale 

Suatu | și Suatu Il. 


Localităţi cu teritorii în arealul sitului: Mociu, Suatu, 
Căianu, Cojocna, Apahida, Turda, Feleacu, Aiton, Ploscoș. 


Pe teritoriul comunei Cojocna, situl cuprinde 11 trupuri de 
pajişti. Pentru mai multe detalii despre aria protejată şi 
pentru harta sitului, accesează codul OR. 


Varza tătărească (Crambe tataria) este una din speciile 


pentru a căror conservare a fost declarată aria protejată. 


Varza tătărească 
Crambe tataria 


Principale ameninţări sunt păşunatul 
şi convertirea pajiştilor în terenuri 
arabile. 


f Capul şarpelui (Pontechium maculatum) 


La fel ca varza tătărească, Capul şarpelul este o specie 
protejată prin Directiva 92/43/CEE (Directiva Habitate). 


Este o specie eurasiatică, tipică stepei şi un indicator 
pentru pajişti cu înaltă valoare ecologică. Creşte în fânețe 
şi foarte rar în păşuni de bovine, exploatate extensiv. 


O găseşti în fânețele din Bojitir, Straja, Valea Florilor, Boj 
Cătun, în pajişti cu colilie (rară), la Ţiglă, în fostele fânețe 
din cimitire şi, mai rar, pe răzoare între terenunri arabile. 


Se recunoaşte din depărtare după inflorescenţele 
purpurii. Are antere de culoare albastră -violacee. 
Înfloreşte în luna iunie. 


md Wb) 
Cum poţi să ajuţi la menţinerea speciei în pajişti (5 (3 


Nu o culege. Fiind o specie foarte rară, cu efective populaţionale mici, depinde de fiecare 
sămânță care va ajunge pe sol. Managementul tradiţional al pajiştilor este important pentru 
menţinerea speciei pe termen lung. 


Vizitarea sau tranzitarea oricărei arii protejate presupune 
respectarea unor reguli de comportament! 


Observă animalele de la distanţă 
pentru a nu le deranja. Nu face 
zgomot. Vei fi mai mulţumit de 
rezultat! 


Introducererea unor specii de plante 
poate poate cauza un impact 
negativ asupra ecosistemelor 
naturale. Nu semăna, nu planta din 
proprie iniţiativă! 


Incendierea vegetației ajută doar 
unele specii de plante. Acestea 
devin în scurt timp dominante, şi 
elimină plantele valoroase din 
punct de vedere furajer şi ecologic! 


Indiferent dacă eşti turist, fermier, localnic 
sau tranzitezi aria protejată, lasă în urma ta 
doar urmele paşilor. Nu  lăsa/arunca 
deşeuri în natură. 


Nu culege florile! Populaţiile unor specii 
de plante depind de sursa de seminţe pe 
care o produc anual! 


Accesul cu autovehicule în pajişti este 
interzis prin Planul de management al 
sitului! Te rugăm să nu intri cu ATV-ul, 
autoturismul, motocicleta sau alte 
vehicule care ar putea deranja covorul 
vegetal şi fauna sălbatică! 


Traseul tematic "Ecologia pajiştilor stepice cu tufărişuri" 


Se află în imediata apropiere a Băilor Cojocna, la o distanţă 
de aproximativ 300 m. Are o lungime de aproximativ 2,5 km şi 
urmează culmea dealului Ocnamal până la pădurea Leghea. 
Poţi ajunge pe traseu din drumul asfaltat ce leagă Cojocna de 
localităţile Straja şi Boj -Cătun. Este potrivit pentru drumeţie. 


Dealul Ocnamal oferă o panoramă deosebită spre Podişul 
Transilvaniei şi un mod unic de a înţelege natura în orice 
anotimp. Este un loc care invită la popas şi observare atentă a 
naturii. 


Imediat sub culme, înspre sărătură, găseşti primul panou 
informativ din cele patru existente pe traseu. Panourile te vor 
ajuta să descoperi câteva din tainele ecosistemelor de pajişti 
cu tufărişuri. 


d Căi de acces: 
(1) podul de beton ce duce la sărătură, imediat după fântâna cu 
saramură, de unde se poate urca pe drumul de pământ spre coama 
dealului; 

(2) drumul asfaltat din apropierea fermelor de animale, la aproximativ 


100 m de indicatorul spre satul Straja. Vezi un panou informativ din 
drum. 


ps 


Harta traseului tematic "Ecologia pajiştilor stepice cu tufărişuri" 


Legendă: 
— Traseu tematic Ocnamalu 

Dealul Ocnamal - Martoliuca Googie Hybrid 

CĂIANU, 


Dealul Dărvâșteu 


Traseul tematic "Ecologia pajiştilor stepice cu tufărişuri" 


Dealul Ocnamal este un loc deosebit şi pentru iubitorii de 
fotografie. 


Platoul ce se întinde imediat sub culmea dealului, este 
culoarul de pasaj al păsărilor spre sărătură, dar şi un loc 
potrivit pentru .... observarea prigoriilor. Se dau imediat de 
gol după sunetul asemănător cu cel al bobocilor de gâscă. 


Tot de pe platou poţi observa răpitoarele de zi. 
Vânturelul roşu este cel mai frecvent. Zboară la 
punct fix deasupra terenurilor plane. Şorecarul 
comun zboară şi el în timul zilei. De obicei 
foloseşte curenţii de aer ca să se deplaseze 
dintr-un loc în altul. 


În vegetaţia înaltă, poţi identifica o mulţime de fluturi şi de 
plante spectaculoase. Pe panourile informative, găseşti imagini 
V şi informaţii despre cele mai frecvente specii de plante şi 

/ d 


animale de pe traseu. 


Traseul tematic "Ecologia pajiştilor stepice cu tufărişuri" 


Pe deal se află vizuini de vulpe. Le recunoşti după 
grămezile de sol de la intrări. Toamna şi primăvara 
devreme se observă cel mai uşor în stratul de vegetaţie. 
Unele au până la cinci intrări! 

Dacă doreşti să observi puii, te rugăm să rămâi la distanţă 
şi să ai multă răbdare. Se vor obişnui cu imaginea ta şi poţi 
să îi urmăreşti în tihnă. Nu uita însă, că vulpea este un 
animal purtător de rabie! 


Păstrează 
distanţa! 


Îndeosebi seara, poţi observa căprioare. Atunci 
ies din tufărişuri la apă sau pentru hrană. larna se 
hrănesc sub brâul de tufărişuri de pe versantul 
nordic al dealului. 

Dacă te stai la pândă pe dealul vecin, lângă 
clădirea magaziei, poţi observa seara mama cu 
puii ieşind din tufărişuri. Te rugăm să nu deranjezi! 


Traseul tematic "Fâneţele de la Bojitir, un colţ de Rai pe Pământ" 


Traseul începe la aproximativ 300 m de Halta Tunel, imediat după Ţiglă (vezi harta, 
diponibilă şi în codul QR). Are o lungime de aproximativ 5 km şi urmează drumul de pământ ce 
leagă localitatea Cojocna de Boj-Cătun, pe Dealul Straja Mare, numit local Bojitir. Pe traseu vei 
găsi şase panouri informative, care te vor ajuta să înţelegi natura prin filtrul drumeţului şi al 
specialistului, deopotrivă. 


Este un traseu potrivit pentru drumeţie şi ciclism. 


4 


În pajişte sunt două stâne. Uneori poţi întâlni 
câini ciobăneşti pe traseu. Comportamentul 
câinilor depinde mult de al tău! Îţi recomandăm 
să îţi anunţi prezenţa în păşune prinr-un salut. 
Ciobanul va şti că eşti în pajişte şi va chema 
imediat câinii. Nu purta bâtă şi nu ameninţa 
= câinii. Poţi duce cu tine puţină hrană. Dacă ştii 
şe despre tine că îţi pierzi controlul în astfel de 
situaţii, îţi recomandăm să te întorci din drum, 
odată ce auzi câinii lătrând. Nu ne asumăm 
responsabilitatea în cazul eventualelor atacuri. 


i. Oi 


Căi de acces: 

(1) drumul de pământ ce străbate Bojitirul 
spre localitatea Boj -Cătun; 

(2) drumul asfaltat ce leagă localitatea Boj - 


Vedere de pe Vârful Straja Mare (Ţucluiul Păşteanului) Cătun de Cojocna; 
Foto: Monica Beldean 


Harta traseului tematic "Fâneţele de la Bojitir, un colţ de Rai pe Pământ" 


Legendă: 

—— Traseu tematic Straja Mare 

Bojitir 


Dealul Straja Mare 


Traseul tematic "Fâneţele de la Bojitir, un colţ de Rai pe Pământ" 


Fâneţele sunt ecosistemele din Europa temperată, 
cu cea mai mare diversitate biologică. 

Bojitirul este o fâneaţă seculară, păstrată în 
memoria comunităţii ca fiind cel mai frumos loc 
din Cojocna. 


Deşi mai puţin cunoscută, această 
fâneaţă rivalizează din punct de 
vedere floristic şi conservativ, cu 
rezervaţii botanice renumite din 
Câmpia Transilvaniei, cum ar fi 
Majoritatea plantelor din fâneaţă Fânaţele Clujului şi rezervaţiile Suatu. 
înfloresc în luna iunie. În luna aprilie Te invităm să îi descoperi frumuseţea! 
înfloreşte irisul şi migdalul pitic. 


Traseul tematic "Fâneţele de la Bojitir, un colţ de Rai pe Pământ" 


Managementul tradiţional, practicat 
până acum câteva decenii, a făcut 
posibilă supraviețuirea unui număr 

impresionant de specii de plante 
provenite din bioregiunile stepei şi 
silvostepei. 


Jumătate din 
fâneaţă se 
coseşte an de an. 
În prezent 
se practică 


cosire 
mecanizată. In trecut, fâneaţa din Bojitir se cosea 


manual, o dată pe an, la sfârşitul lunii iulie, 
începutul lunii august, în funcţie de cum 
era anul. Localnicii îşi mai amintesc că în 
zilele de coasă îşi duceau prune pârguite 
în straiţă, o delicatesă în acel moment al 
Iris pumila (Răţişoare) Foto: Monica Beldean anului. Informaţie preluată de la Simion 
Înfloreşte în luna aprilie pe Vârful Straja Mare Nemeş, localnic. 


Practici tradiţionale de utilizare a terenurilor. Cositul fâneţelor 


Cositul fânaţelor în Transilvania este o tradiţie veche și importantă pentru agricultura locală. 
În perspectiva unui ţăran tradiţional din această regiune, cositul fânaţelor implică următoarele 
etape: 


Pregătirea coasei: Înainte de a începe cositul, ţăranul își pregătește coasa, un instrument 
format dintr-o lamă ascuţită fixată la un mâner lung. Lama coasei trebuie ascuţită și curățată în 
mod regulat pentru a asigura un tăiat eficient al ierbii. 


Selectarea momentului potrivit: Țăranul alege momentul potrivit pentru cosit, de obicei când 
iarba este bogată și înaltă, dar nu prea umedă. În general, se evită perioadele de ploaie, 
deoarece ierburile umede sunt mai greu de coasă și se usucă mai greu. 


Cunoașterea terenului: Țăranul cunoaște fiecare fânar și știe unde sunt cele mai bune pășuni. 
El își organizează programul de cosit în funcţie de aceste informaţii şi de disponibilitatea altor 
oameni care îl pot ajuta. 


Munca în echipă: Cositul fânaţelor este adesea o activitate colectivă, în care ţăranii se ajută 
reciproc. În funcţie de dimensiunea fânaţului, se formează echipe de cositori care lucrează 
împreună pentru a termina treaba mai repede. 


Tehnica de cosit: Țăranul se apleacă în faţa fânaţului și ţine coasa în mâini. El face mișcări lungi 
și precise pentru a tăia iarba cât mai aproape de sol. Tehnica corectă și mișcările fluide sunt 
esenţiale pentru un cosit eficient și pentru a evita oboseala prematură. 


Așezarea și uscarea fânului: După ce iarba este cosită, se 
formează brazde sau șiruri de fân pentru a se usca în 
soare. Țăranii pot utiliza furci sau unelte speciale pentru 
a întoarce și a aerisi fânul, asigurându-se că este uscat 
uniform. 


Strângerea fânului: După ce fânul este complet uscat, 
acesta este strâns și adunat în baloţi sau coceni, care vor 
fi folosiţi ulterior pentru hrănirea animalelor în timpul 
iernii. Strângerea fânului se face de obicei manual și 
implică o muncă fizică grea. 


Cositul fânaţelor este nu doar o muncă grea, ci și o 
oportunitate pentru țăran de a fi în contact cu natura și 
de a-și întări legăturile cu comunitatea. Este un mod de 
viaţă tradițional care se păstrează în Transilvania și care 
este apreciat pentru rolul său în menţinerea agriculturii 
tradiționale și a peisajului rural autentic. 


Text de Anuţa Ivaşcu, localnică 
Trifolium pannonicum în fâneaţă 
Foto: Monica Beldean 


Biodiversitatea sau diversitatea biologică, reprezintă varietatea 
vieţii pe Pământ. Cu alte cuvinte, biodiversitatea este suma 
tuturor formelor de viaţă de pe Terra, incluzând varietatea 

genetică a acestora, precum şi comunităţile şi ecosistemele din 

care acestea fac parte. 


Conservarea peisajului natural local şi 
a biodiversităţii, ca şi componentă esenţială a acestuia, contribuie 
la menţinerea echilibrului ecologic regional şi global şi asigură 
menţinerea unei vieţi de calitate. 


Pajiștile bogate în floră spontană, generează venituri din activităţi 
de turism ecologic, oferind spaţiul perfect pentru drumeţii, călărie, 
ciclism etc. 


Conservarea biodiversităţii locale face posibilă şi producerea de 
alimente sănătoase, de înaltă calitate, care se disting prin 
identitatea lor regională. 


Menţinerea biodiversităţii în spaţiul agro-pastoral prin practici 
tradiţionale de utilizare a terenurilor face posibilă generarea de 
venituri din activităţi turistice, educaţie ecologică şi 
comercializarea produselor locale, de înaltă calitate. 


Fermierii şi gospodarii joacă un rol important în menţinerea 
biodiversităţii locale, prin practicile agricole pe care le adoptă. 

Pentru mai multe informaţii 
despre speciile de păsări 
întâlnite pe teren, 
accesează codul QR 


Pentru mai multe informaţii 
despre proiectele noastre, 
accesează codul QR 


Conţinutul acestui material exprimă exclusiv opinia autorului (Asociaţia Pentru Natură şi Oameni). Fundaţia pentru 

Reţeaua ecologică Natura 2000 


Este un sistem de protecţie şi conservare a 
speciilor şi habitatelor vulnerabile, din Europa, 
denumite şi specii şi habitate de interes 
comunitar. 

Cuprinde arii naturale protejate, numite situri 
Natura 2000. 


Este o modalitate de coexistență a oamenilor cu 
natura. Multe din siturile Natura 2000 există tocmai 
datorită felului în care au fost gospodărite terenurile 
până în prezent. Este important ca activităţile 
tradiţionale de utilizare a terenurilor să continue şi 
în viitor pentru menţinerea speciilor/habitatelor de 
pe teritoriul ariilor protejate. 


Siturile Natura 2000 sunt arii naturale protejate desemnate pentru conservarea 
speciilor şi habitatelor de interes european. Există două categorii de situri Natura 
2000: arii speciale de conservare (SAC- declarate pe baza Directivei Habitate 92/43 
EEC) şi arii de protecţie specială avifaunistică (SPA- declarate pe baza Directivei 


Păsări 79/409 EEC). 

